Etter krigen vendte han i 1946 tilbake til Tyskland der han meldte seg til kommunistenes tjeneste i Berlin. Til tross for hans svekkede helse - han hadde en magelidelse - ble han straks gitt i oppdrag å arbeide i kaderutdannelsen for kommunistpartiet i Mecklenburg-Vorpommern. Den 17. mars 1946 ble han sjef for det nydannede Volkspolizei i Land Mecklenburg og i april 1946 ble han medlem av SEDs ledelse i samme område.